# Marie-Hélène Schwartz

Marie-Hélène Schwartz (16è districte de París, 27 d'octubre de 1913 - 13è districte de París, 5 de gener de 2013), de soltera Marie-Hélène Lévy, va ser una matemàtica francesa.

## Vida i Obra

Filla del matemàtic Paul Lévy i besneta del filòleg Henri Weil, va fer els estudis secundaris al prestigiós Lycée Janson-de-Sailly, en el qual coneix qui serà el seu futur marit: Laurent Schwartz. El 1934, en acabar el curs preparatori per l'ingrés a les Grandes Ecoles, ingressa a l'École Normale Supérieure, però l'any següent es veu forçada a deixar els estudis en contraure una forta tuberculosi que l'obliga a restar en un sanatori a Passy (Alta Savoia). Quan li van donar l'alta, el 1938, es va casar amb Laurent Schwartz, però l'inici de la Segona Guerra Mundial i l'ocupació de França van fer que tan ella com el seu marit s'haguessin d'amagar, ja que a més de jueus eren trotskistes. Tot i així, durant el període d'ocupació, mentre feia recerca a la universitat d'Estrasburg (que s'havia traslladat a Clarmont d'Alvèrnia), va publicar alguns articles sobre funcions meromorfes i holomorfes, a més de demostrar les seves habilitats en altres camps diferents de les matemàtiques, com la falsificació de documents d'identitat.
Acabada al guerra, quan la parella (que ja tenia un fill) va retornar a París, ella va continuar estudiant les classes de Chern i el Teorema de Poincaré-Hopf. El 1953 va començar a treballar de professora a la universitat de Reims i, aquest mateix any, va defensar la seva tesi doctoral a París. El 1964 va ser nomenada professora de la universitat de Lilla, en la qual es va retirar el 1981. Des d'aquesta data va fer les seves aportacions més importants sobre les classes característiques de les varietats amb singularitats. Aquestes classes porten avui el nom de classes de Chern-Schwartz-McPherson.
Malgrat els seus problemes de salut de joventut, va morir amb 99 anys a París.

## Referències

* ↑ Brasselet, 2021, p. 330.
* ↑ Courtois, 2002, p. 13.
* ↑ Brasselet, 2021, p. 331.
* ↑ Brasselet, 2001, p. 57.
* ↑ Kosmann-Schwarzbach, 2015, p. 231.
* ↑ Brasselet, 2001, p. 62.
* ↑ Aluffi, 2005, p. 5.
* ↑ Aluffi i Mihalcea, 2016, p. 2603 i ss.

## Bibliografia

* Aluffi, Paolo. «Characteristic Classes of Singular Varieties». A: Piotr Pragacz (ed.). Topics in Cohomological Studies of Algebraic Varieties (en anglès). Birkhäuser, 2005, p. 1-32. ISBN 3-7643-7214-1.
* Aluffi, Paolo; Mihalcea, Leonardo C. «Chern–Schwartz–MacPherson classes for Schubert cells in flag manifolds» (en anglès). Compositio Mathematica, Vol. 152, Num. 12, 2016, pàg. 2603-2625. DOI: 10.1112/S0010437X16007685. ISSN: 0010-437X.
* Brasselet, Jean Paul «À propos des champs radiaux. Un aspect de l’œuvre mathématique de Marie-Hélène Schwartz» (en francès). Femmes et math, Num. Spècial, 2001, pàg. 55-64. ISSN: 1271-3546.
* Brasselet, Jean Paul «Marie-Hélène Schwartz et les champs radiaux, un parcours mathématique» (en francès). Comptes Rendus. Mathématique, Vol. 359, Num. 3, 2021, pàg. 329-354. DOI: 10.5802/crmath.180. ISSN: 1631-073X.
* Brasselet, Jean Paul. «Characteristic Classes». A: José Luis Cisneros-Molina, Lê Dûng Tráng, José Seade (eds.). Handbook of Geometry and Topology of Singularities (en anglès). Springer, 2022, p. 303-418. ISBN 978-3-030-95759-9.
* Courtois, Gérard «Laurent Schwartz ou le "Grand Soir" des Mathématiques» (en francès). Le Monde, 10-07-2002, pàg. 13.
* Kosmann-Schwarzbach, Yvette «Women mathematicians in France in the mid-twentieth century» (en anglès). Journal of the British Society for the History of Mathematics, Vol. 30, Num. 3, 2015, pàg. 227-242. DOI: 10.1080/17498430.2014.976804. ISSN: 1749-8430.
* Laudenbach, François; Callenaere, Bernard; Pourprix, Marie-Thérèse; Ghys, Étienne; Thomas, Jean-Claude; Brasselet, Jean-Paul «Hommage à Marie-Helene Schwartz» (en francès). Gazette des Mathematiciens, Vol. 138, 2014, pàg. 55-72. ISSN: 0224-8999.

## Enllaços externs

* O'Connor, John J.; Robertson, Edmund F. «Marie-Hélène Schwartz» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Muñoz García, Amelia. «Marie-Hélène Schwartz y sus contribuciones matemáticas». Radio Sefarad. [Consulta: 24 juny 2022]. (castellà)
* Audin, Michèle; Sabbah, Claude. «Marie-Hélène Schwartz». CNRS, 2013. [Consulta: 24 juny 2022]. (francès)
* Macho Stadler, Marta. «Marie-Hélène Schwartz: el coraje de una matemática judía y trotskista». Cuaderno de Cultura Científica - Euskal Herriko Unibertistatea, 2022. [Consulta: 4 stembre 2022]. (castellà)